মি 
ধনগ্তয় রাজকুমার আমার সাহিতাৎ ডাঙর গোলা 
আহান_. তার আবির্ভাবর লগে গগে পুরানা কালির ধান 
ধারণা... ঠারণ বিন্যাস হানি বাহিয়া গেধগা | ছ্দা এপেই 
হৌপেই দ্বীপ আকেইইগর অস্তিত্ব বাদে। তারে বেরেয়া। 

বাংলাদেশ £ ৪০ টাকা 
ভারত ৪8৪০ রুপী 


বাংলাদেশর বিষ্ণুপ্রিয়া মণিপুরী 
সমাজর বিশিষ্ট সমাজসেবী 
শ্রী পদ্মাসেন সিংহ 
নিবা্হী কৌশলী, সিলেট পৌরসভা 
গিরকর আতে- 


মাম গোধুলি লগ্নৎ - 


ধনঞ্জয় রাজকুমারর আর আর লেরিক _ 


রুবাইয়ৎ-ই-ওমর খৈয়াম 
ডিগল আতহানল মোরে 
মিকুপর চেরি ফুল 

হুপনর বাবুয়ানি 

কিমে অয়া আছৎ ইকাইতাপি 
লক্ষ্মী গিথানক (নাটক) 
ভিক্ষা দেনে এরে আহিগিতৌ 


ভূমিক 


রবীন্দ্রকবিতার এশ্বর্য অনুবাদে থনা সম্ভব নাগই। হানে রবীন্দ্রনাথে কবিতার মূল ভাব গুহানরে 
অনুবাদ করানির কথা মাতেছিলতা । রবীন্দ্রনাথে নিজর রচনা অনুবাদর ক্ষেত্র উঁহান করেছে। 
আরাক অনুবাদক আগইতে আক্ষরিক অনুবাদ হে করে পারের । কারণ তারাং স্বাধীনতার সুযোগ 
নেই। অনুবাদ করতেগা মূলর লগে অর বিচ্ছেদ উঁহান স্বয়ং অনুবাদকরে দুঃখ দের । রবীন্দ্রচনার 
লগে পরিচয় আছে পাঠকরাং রবীন্দ্ররচনার যে কোন অনুবাদ গ্রহণযোগ্য নাইতই । কবিতা আহানর 
মূল ভাব উহান, কবিতাহানর মা আছে য়ারি উহান, কবিতার সারাংশ গুঁহান বা শব্দার্থ কবিতাহান 
নাগই । শব্দ ছন্দ মিল সঙ্গীত অথবা ছন্দোহীনতা সম্ভীতহীনতা হাবিতাল যে অনির্বচনীয়তা আহানর 
সৃষ্টি অর উঁহানরে কবিতাহান বুলিয়ারতা ; ওঁ অনির্বচনীয়তা হান কবিতার অনুবাদে নাথার। শব্দ 
আগর পরিবর্তন করলে বা অনুবাদ করলে উগর অনুষঙ্গ, গুরুত্ব বার তাৎপর্যর পরিবর্তন অর 
ভাষাত্তর করতেগা ভাবান্তর অ'পড়েরগা । ওতাউ অন্য ভাষার কবিতার লগে পরিচিত অনার 
উপায়হান অনুবাদ কবিতা । অনুবাদহানাৎ যেহানি পেয়ার উঁহানিল পাঠকর তৃতপ্তিহান। নাচিনেছি, 
নাহুনেছি বিদেশী ভাষা আহানর অনুবাদ পাকরতে পাঠকে মুল ভাষার লগে পরিচিত নাগই থাংতে 
অতৃত্তির কারণহান কম অর অনুবাদকেউ অনুবাদকর্ম উহানরে নুয়া ৃষ্টিকর্মৎ পরিণত করতারা। উঁ 
অনুবাদ তা বিশ্বসাহিতআৎ বিখ্যাত অয়া আছে 

আমার সাহিত্য পাঠকতে রবীন্দ্ররচনার রস আস্বাদন করতারাতা। তানুরে রবীন্দ্রনাথর ভাষাত্তরল 
হারৌ করানি এহান অসম্ভব য়ারিহান। এহান হারপেয়া অন্যান্য কবিতা অনুবাদ করলেউ 
রবীন্দ্রকবিতার অনুবাদ নাকরতৌ বুলিয়া লেপকরেছিলু। বরাক উপত্যকা বঙ্ষসাহিত্য ও সংক্কুতি 
সম্মেলনর সাধারণ সম্পাদক শ্রীনীতীশ ভট্টাচার্য গিরকে তানুর প্রতিষ্ঠান ওঁহানর বারাদেতত 
ৃষ্ঠাসংখ্য নির্দিষ্ট করিয়া বিষুপরিয়া মণিপুরী ভাষাৎ রবীন্দ্রনাথর কবিতাখানি অনুবাদ করানির দায়িত্ব 
দিল। তার কথা উহান না ইলয়া উপায় নেয়ইল। কবিতা অনুবাদ করতেগা মুল রবীন্দ্ররচনার 
এশ্বর্ঝর লগে তুলনা করিয়া চেইতেগা অনুবাদর দীনতা বার অক্ষমতাই পারেউহান লেহে মোরে লাজ 
দেনা অকরল। বাকা লেপকরলুতা রবীন্দ্রনাথর এস্বর্য উহান যাসপ্তব থয়া অনুবাদর চেষ্টা করানি 
উহানে হবা অইব। কিন্ত কবি আগর কবিতাৎ ছন্দ মিল শব্দ হাবিতা যথাযথ থনা সম্ভব নার। 
আকবারাদে করতেগা আরাক বারা আহানর ক্ষতি অর। 

এপেই রবীন্দ্রনাথর ছন্দ, শব্দচয়ন বার সঙ্গীতর এশ্বর্য হান থনাদে নিয়াম মনোযোগ দেনা অইল। 
উহানে মিলর বারাদে খানি হেলা করেছি। হাদি হাদিৎ শব্দ বার ছন্দ থইতেগা মিল দুর্বলতাহান 
স্বীকার করানিৎ বাধ্য অছি। কর্ণকৃভী সংবাদ বার বৈষ্ণব কাবিতাৎ অন্তযমিলর গুরুত্ব কম। ওঁহানে 
এরে দ্বিয়োহান কবিতাৎ অন্তমিল সম্পূর্ণ বর্জন করলাং। রবীন্দ্রনাথর সনেট জাতীয় রচনা দ্বিয়হানির 
অন্ত্যমিল মূল কবিতার নিয়ম ঁহানল থাইল। অন্যান্য কবিতার মিল তার ক্ষেত্রতৌ যেপেই সম্ভব 
অছে উপেই রবীন্দ্রনাথর মিল উহানি থদিলাং। যেপেই উহান নাইল উঁপেই নুয়া অ্তযমিল দেনা 
অইল মুল কবিত্যর পদ্ধতি উঁহানল। অন্যান্য কবিতার অনুবাদে রবীন্দরনাথর মূল শব্দ সম্ভার 
যথাসন্তব থদিলু। যে গিরি গিথানিয়ে আপত্তি করিয়া মাততাই ওঁ শব্দ তাউ অনুবাদ করানি অছিল 
- তানুর কথা ওঁহান হাই বুলিয়া যাকরিয়াও আত্মপক্ষ সমর্থন করিয়া মাতিয়ারতা এ সুযোগ এহানাৎ 
রবীন্দ্রনাথর শব্দ উতারে আমার ভাষাৎ য়ৌকরানির চেষ্টাহান অইলতা। পাঠকে অনুবাদ এতা 
পাকরতে, আবৃত্তি করতে, অভিনয় করতে রবীন্রকবিতার স্মৃতি হজাক অইলে অনুবাদকর কামহান 
সার্থক অইতই বুলিয়া নিংকরিয়ার। রবীন্দরনাথর গদ্যকবিতার এ্বর্যৎ মুগ্ধ অয়া গদ্য কবিতাখানি 


থদিলাং। হাবি রবীন্দ্র কবিতা আকপেই থাক বুলিয়া ভান্সিংহের পদাবলীর অনুবাদ হানি, এপেই 
থাইল 
অনুবাদর কাম লয়নির পিছেদে বিশ্বভারতী কর্তৃপক্ষরাং অনুমতি প্রার্থনা করতেগা অনুমতি 
নাপেইলাং ; অথচ অন্যান্য ভাষাৎ অনুবাদ প্রকাশর অনুমতি দেনাৎ আপত্তি নাকরেছি ! শ্রীনীতীশ 
উ্রাচার্য গিরকে নিজে বরাক উপত্যকা বঙ্গ সাহিতা ও সংস্কৃতি সম্মেলনর পক্ষত্ত উনা অছিলগা 
গৌহাটি বিশ্ববিদ্যালয়র অধ্যাপক বার গবেষক ড. উষবারঞ্জন ভট্টাচার্য বার অন্যান্য গিরিগিথানিয়ে 
উন অয়া অনুমতি বিসারতেগা অনুমতি দেনা নাকরলা অজ্ঞাত কারণ আহান থায়া । এসাদে বাধা 
পেয়া বরাক উপতাকা বঙ্গ সাহিত্য ও সংস্কৃতি সম্মেলনর পক্ষত্ত লেরিক এহান প্রকাশ করানি সম্ভব 
নাইল। বাকা লেপকরলাতা ভারতে কপিরাইটর মিয়াদ লয়ইলে এহান নিকালতাই । বাংলাদেশর 
বাবু পদ্মাসেন সিংহ (নির্বাহী প্রকৌশলী, সিলেট পৌরসভা) বার 'পৌরি' সংস্থার সাধারণ সম্পাদক 
সুশীল কুমার সিংহই এহান প্রকাশ করানির আগ্রহ দেহয়ানিয়ে লেরিক এহানর প্রকাশ সম্ভব 
অইলতা । তানুরাং কৃতজ্ঞতা প্রকাশ করিয়া তানুরে লেইকরানি না মনাউরি। তানু নিজর ভাষা বার 
সমাজপ্রেমর সালেদে করেছিতা ৷ মোরাংত কৃতজ্ঞতা পানারকা নাগই। অনুবাদর কাম এহান 
করতেগা শীমান জ্যোতির্ময় সিংহ বার কল্যাণীয়া মণিদীপার লগে আলোচনা করলু বার পাকরিয়া 
হুনুয়েইলু। তানু মোরে সাহস দিলা। শ্রীনীতীশ ভট্টাচার্যই না থৌকরলে কামহান লই নাইলইছ। ড. 
উষারঞ্জন ভট্টাচার্য গিরকে মোরকা হিনপা দিল। কবি পার্থ বসুরে হুনুয়েয়া তারাংত উৎসাহ 
পেইলু।  ড. অশোক সিনহা, কবি সমরজিৎ সিংহ, অভিনেতা নিশিকান্ত সিংহ, ড. দেবেন্দ্র 
কুমার সিংহ (প্রিনভিউ). বার বিষ্ুপ্রিয়া মণিপুরী সমাজরকা ঠইগ কাৎকরেছে আমেরিকা প্রবাসী 
শ্রীমান উত্তম কুমার সিংহ, বাংলাদেশর লেখক ড. সফিউদ্দিন আহমদ, অধ্যাপক নৃপেন্দ্রলাল দাশ. 
্ীসুরেন্্ কমার সিহহ, ্রীকৃষ্তকুমার সিংহ, কবি শুভাশিস সিংহ সমীর, জিতেন্র কুমার সিংহ, নিতা 
কুমার সিংহগাছির উৎসাহ পেয়া খানি মানি ইকরানির সাহস পাউরিতা। মুদ্রণ বার.প্রুফ চানার 
দায়িত্‌ শ্রীমান সুশীল কুমার সিংহই লনাই মি নিশ্চিন্ত অছু। শ্রীমান সুশীলর সাহিত্য বার শিল্পরুচির 
মানহান নিয়াম উচ। উতাউ লেরিক এহানর হাবি ত্রুটি অনুবাদকরতা বুলিয়া হারপানি। 
লেরিক এহানর আকারহান নিয়াম ডাঙর নাক বুলিয়া অনুবাদ করেছি কবিতাহানি ছাপা করতেগা 
কালানুক্রমিকতা অনুসরণ করানি নাইল। 

_ধনঞ্জয় রাজকুমার 


নিরুদ্দেশ যাত্রা 


মাত কোন পারে থেংকরতেই ছুনার তরী । 
আংকরলে মি তোরে বিদেশিনী 
আহোৌরি তিতে, মধুর হাসিনী 

হার নাপাউরি কিহান তোরতা আছেতা মনে । 
দেহাউরি ইমে আহিগি তুলিয়া 

কতি পশ্চিমে বুরের তপন গগন কোণে । 
কিতা অউপেই, সালছি কিতার অন্বেষণে ?। 


মাতৃতা তি মোরে আংকরিং মি অপরিচিতা- 
যেপেই লাগেছে সেন্দার পারে দিনর চিতা, 
ঝলকার পানি তরল অনল, 
গলিয়া পড়ের অস্কর তল 

দিকবধূ পারা পানিয়ে তিঙেছে আহিদ্বগিদে. 
উপেই গরগ আছেতা পালয়া 

ডউ লউদের সাগর লালয়া 

মেঘে চুমা দের অভ্তগিরির খয়া তলেদে ? 
কথা না মাতিয়া আহুরিতা চেয়া মেইথঙেদে ॥ 


হু হু করে করে বেলার পানিয়ে নিংসা বৌ। 
অন্ধ আবেগে উচ্ছাসে গানি দেরতা লৌ। 
সংশয়ময় পানি গাড় নীল 

পার কুংগদে মাতানিতে চিল 

অসীম কাদানি জগৎ পাহেছে নিক্করিয়া। 
উতার গজেদে নৌগ হুনার 

সেন্দা মিঙাল গজে আছে তার 

উগৎবয়া তি ইমৃপানি অয়া আহুরি কিয়া? 
মিতে না বুঝুরি এ বিলাসে তিতে বাহুরি কিয়া ॥ 


পয়লা যেদিন ডাকলে 'কুংগ লগে আ'রাই'-_ 
চেইলু আহিগি অউদিন নুয়া বিয়ানে নাই। 
দেহাদিলে মুডে সাল আতে তোর 
পশ্চিমে বেদে অসীম সাগর 

চঞ্চল ডাল পানিৎ লরের আশার সাদে। 


নৌগৎ কায়া করেছিলু আঙ_ 

উপেই জনম নুয়া আছে থা, 

আশার হপন ফলের উপেই হুনার সাদে ? 
মেইথঙে চেয়া আহিলেতা তিতে কথা না মাতে 1 


উতার পিছেদে উঠেছেতা মেঘ, উঠেছে রবি- 
সওছে সাগর, হাদিৎ বারউ শান্ত ছবি। 
সময় লালর, পালরমা বৌ 

যারগা কুরাঙ এ হুনার নৌ 

পশ্চিম কোণে বুরেরগা বেলি অস্তাচলে। 
এখুরুম মিতে করিঙ নে আউ- 

ম্নিগ্ধ মরণ উপেই হে থাড, 

আছেতা শান্তি আছেথাঙ গুম তিমির তলে ? 
আহিগি তুলিয়া আহিয়া কথাতে নাউ মাৎলে ॥ 


আধান্ুরাতি এরে আহিতই পাখ মেলিয়া, 
সেন্দা হাকর হুনার মিঙাল গুরে বেলেয়া। 
তোর দেহগর নুংশি বাহের 

পানি রৌ কানে শিচিল আহের 

বৌয়ে গারিগৎ আনেদের তোর চুলহে নাই। 
বিকল হৃদিগ বিবশ এ গারি 
ডাহিয়া অধীর তোরে মি মাতুরি 

'কুরাং আছৎ শকয়ানে খানি কাদাৎ আই ।” 
কথা নেই তোর, নাউ দেখতৌ মুকসি নাই ॥ 


১০ 


(সোনার তরী) 


অভিসার 


সন্্াসী উপগপ্ত- 
মথুরাপুরীর গ্রাটীরর তলে আকদিন আছে সুন্ত। 
নগরীর দীপ নিবেছে পবনে, 
দুয়ার গাটেছি পৌর ভবনে; 
রাতিকার তেরা হাওন হাকেদে গাঢ় মেঘে অবলুপ্ত ॥ 
কার এ নৃপুরশিক্জিত জাঙ খাততা পড়িল য়ার্মা ! 
সন্ন্যাসীবর খাওয়া জাগিল, 
হপন জড়িমা মিকুপে বাগিল 
ডাটছে দীপর মিগ্াল লাগিল ক্ষমা হবা আহিগির মা ॥ 


নগরীর নটী পথে অভিসারে যৌবন মদে মত্তা। 
গারিৎ ইনাফি নীলুয়া বরণ, 
রুনুঝুনু রৌ দের আভরণ, 

সন্ন্যাসীগজে পড়তে চরণ খামছে বাসবদত্তা ॥ 


বর্তি দরিয়া দেখলতা তার কতি হবা দলা কান্তি- 
সৌম্য মুকসি নুয়া শাতহান 
করুণা মিঙালে শাতছে নয়ান 

শুন্র নিরালে জোনাক মালয়া ঙালছে স্নিগ্ধ শাস্তি ॥ 


মাল রমণী ললিত নারল আহিৎ বুজেয়া লজ্জা, 
ক্ষমা কর মোরে কুমার কিশোর, 
দয়া করিয়া তি গরে আই মোর_ 
এ মাটি এহান কঠিন কঠোর- নাছে নাই তোর শয্যা । 
সন্যাসী দিল করুণ বচন, “অয়ি লাবণ্যপু্জে, 
নাছেতা সময় এবাকাউ মোর 
যাউরিগা পথে যাগা ধনী তোর 
সময় যেদিন আহিতই নিজে যিতোগা তোর কুঞ্জ ।' 
খাংতা ঝঞ্চা বিজুলির ডালে মেলল বিপুল আস্য। 
নিক্করলিতা কতি ডরপেয়া 
প্রলয়শঙ্খ বাজিলতা গেয়া 
হাকেদে বর ঘোর্র ফাগি দিয়া করল অ্টহাস্য & 


বছর এবুজো লই নাছেনাই, আহেছে চৈত্র সন্ধ্যা । 
বৌহান অছে উতলা আকুল 
পথর গাছেদে দরেছে মুকুল 

রাজার কাননে শাতছে বকুল পারুল রজনীগন্ধা । 


১১ 


দূরেয়েদেখ্ত আহের পবনে বাশির মদির মন্ত্র । 
জনহীন পুরী, হাবি পুরবাসী 
মধুবনে ফুল উৎসবে আছি. 

শুনা নগরী চেয়া ইমপানি আহের পূর্ণচন্দ্র ॥ 


নির্জন পথে জোনাক মিগালে সন্ন্যাসী আগ যারগা । 
যুরর গজেদে পারেঙে গাছর 
ইছুদিন পিছে আহেছেতাথাং অভিসার রাতি তারকা £। 


নগর লালয়া গেলগা দপ্তী দুয়া-প্রাটীরর কাদাদে । 
আয়া উবা অছে পরিখার পারে_ 
হেইনৌ বনে ছেয়ার আধারে 

কুংগ রমণী পড়িয়া আছেতা তার চরণর বারাদে 2। 


নিদারুণ ব্যাধি বসত্তগুঠি বুজেছে তেইর অঙ্গ । 
কালা গারিগ কালা নুয়ারাই 
পরিখা-দুয়াৎ দরিয়া প্রজাই 

বেলাছি তেইরে নাপানির সালে বিষাক্ত অউ সঙ্গ ॥ 


সন্ন্যাসী বয়া আড়ষ্ট মুর তুলল নিজর উরেদে। 
পানি ডালে দিল হুকানা অধরে, 
মন্ত্র আহান দিল সল করে, 

লেপিয়া তেইরে ইঙ চন্দনে গারিগ দিলতা গুরেদে ॥ 


জঙের মুকুল কজের কোকিল যামিনী জোছনামস্তা। 
'কুংগ আহিলে তিতে দয়াময়" 
তেই মাত্লতা; সন্ন্যাসীগই,_ 

“আজি রাতি এরে অছেতা সময়, আহেছু বাসবদত্তা !' 


১২ 


(কথা ও কাহিনী) 


আবির্ভাব 


কইদিন অছে কোন ফাল্গুনে আছিলু মি তোর ভরসাৎ 
আহিলে তি ঘন বরিষাৎ। 
আজি উত্তাল ছন্দ তুমুলে 
আজি নুয়া ঘন মন্ত্র বিপুলে তব 

মোর হৃদিগৎ যে এলা দিতেই তিলকর উহানাৎ্- 
আজি পানি বুজা বরিষাৎ ॥ 


দূরেয়ে মিকুপ দেহেছিলু তোর হুনার ইনাফি আবরণ 
নুয়া চম্পক আভরণ ॥ 
কাদাৎ দেহেছু অভিনব করে 
গাছ়ুয়া নীলুয়া ইনাফিহানরে 

চল চপলার চকিত চমকে করের চরণ বিচরণ- 
কই চম্পক আভরণ 


দেখলু উদিন, মিকুপে মিকুপে শকয়া গেলেগা বনতল, 
নঙিলতানাই ফুলদল। 
হুনেছিলু পারা তাপ রিনিরিনি 
কাকালি বেড়েয়া রহা কিছ্ধিনী, 

পাছিলু পারা মি ছেয়া পথগদে নিংসার পরিমল- 
সকয়া গেলেগা বনতল ॥ 


আজি আহেছৎ ভুবন বুজিয়া গগন বুজেয়া সাল চুল, 
খয়াৎ বেড়েয়া বনফুল । 
গুরেছৎ মোরে তি তোর ছেয়াল 
সঘন সজল বিশাল মায়াল, 

আকুল করিয়া শ্যাম উৎসবে হৃদির সাগর উপকূল- 
খয়াৎ বেড়েয়া বনফুল ॥ 


ফাল্গুনে মিতে ফুলবনে বয়া গিঠেছিলু যেতা ফুলহার 
উজ নার তোর উপহার । 
যেপেই যারগা পিঠিয়েদে তোর 
স্তব এলাহানি ধ্বনিতহে অর, 

বাজানি নাজানে ওঁ এলা-সুর এ সুরু বীণার হুরু তার- 
এতা নার তোর উপহার ॥ 


১৩ 


কিগইতে জানে ক্ষণিকা মুরতি সেচেয়া দিতই এ বরণ 
মাওয়া চপল-দরশন। 
কিগইতে জানে দিতেইতা লাজ, 
(তোর মাটিকর নাকরেছু সাজ, 

মিলন গরর দুয়ারে করেয়া পূজার অর্ধ্য বিরচন-_ 
কি রূপল দিলে দরশন ॥ 


উহানে তি ক্ষমা কর ক্ষমা কর আয়োজন নেই পরমাদ, 
ক্ষমা কর হাবি অপরাধ ॥ 
পাতার গরেদে মিকুপর এরে 
বর্তি মিালে আই তাপ করে, 

এরে বেতসর বাশিৎ পড়ক তোর নয়নর পরসাদ- 
ক্ষমা কর হাবি অপরাধ ॥ 


নাহেছিলে তিতে নুয়া ফান্মুনে আছিলু যেবাকা ভরসাৎ, 
আই আই ঘোর বরিষাৎ 
আইনে হাকেদে শিলয়া ইনাফি 
আইনে হপন যাকগানে হাবি 

এ ঠই বুজেয়া যে এলা দিতেই তিলকর উহ্ানাৎ 
আজি পানি বুজা বরিষাৎ ॥ 


১৪ 


(ক্ষণিকা) 


অনাবশ্যক 


কাশর বনে শূন্য গাটর পারে আংকরেছু তেইরে আয়া মিতে, 
*ইনাফিল গুরিয়া বর্তিগ কুংগ পথে আক্খুলিগ তিতে ? 
থংমেইহান নেয়ছে মোর গরে, 
দেউটি উগ এপেই খানি থরে 1" 
গোধূলির মা আহি দ্বগি কালা মিকুপ আহান মোর মেইথং চেয়া 
মাতেছিলি, 'আইনু মাদান হানাৎ 
দিতৌ মিতে মিঙাল বাহুয়েয়া।" 
উবা অয়া চেইলু কাশর বনে, 
থংমেইহান বাহিল অকারণে ॥ 


সেন্দা পরে হাবি আধার অইলে আংকরেছু তেইরে আয়া মিতে, 
“তোর গরেদে হাবি মিঙাল দিয়া কারে দিতেই বর্তি এগ তিতে ? 
থংমেইহান নেয়ছে মোর গরে, 
দেউটি উগ এপেই খানি থরে ।" 
মোর মেইথঙ কালা আহিথমূল মিকুপ আহান চেইলি পাভুরিয়া, 
মাতলতা তেই, 'এ মোর দেউটি এগ 
আকাশ প্রদীপ শূন্যে তুলে দিয়া।" 
চাউরিতা মি শূন্য হাকর কোণে 
বর্তি উগ লাগের অকারণে ॥ 


অমাবস্যা আধার নঙেই রাতি আংকরলু কাদাৎ গিয়া মিতে, 
'কার সালেদে জালছত্তানাইক বর্তি এগ দরিয়া তিতে ? 

থংমেইহান নেয়ছে মোর গরে” 

দেউটি উগ এপেই খানি থরে । 
আধারহানাৎ ছবিয় নয়ন কালা খানি আহান চেইলতানাই মোরে : 

মাতলতা তেই, ' আনেছু থংমেই 

সাজাদেনাৎ দীপাবলী করে ।” 
চাউরিতা মি লিসিং দীপর লগে 
বর্তি উগ লাগের অকারণে ॥ 


১৫ 


(খ্য়ো) 


বৈষ্ণব কবিতা 


ইমে বৈকুপ্ঠর সালে বৈষ্ঞবর এলা 
পর্বরাগ, অনুরাগ, মান-অভিমান, 
বৃন্দাবন এলা-_ এরে প্রণয় হপন 
শ্বাবণর রাতিয়েদে কালিন্দীর পারে, 
চারিয় আহিল চানা কদম্বর মূলে 
সম্ভ্রম লাজেউ, এতা ইমে দৌগির ! 
এ সঙ্গীত রসধারা নার মিটানির 
দীন মর্তযবাসী এরে নরনারীগির 
রাতিহান লেহে বার নিক্কা দিনকার 
তত্তা প্রেমতৃষা ! এ এলা কুমেইরমা 
তা শিচিল বার ভক্ত আছিতা নির্জনে; 
উবায়া দুয়াৎ আমি হাবি নরনারী 
পাতিয়া উৎসুক কান হুনে বেল্পলে উতা 
মাতেক আহান- উতা দূরেয়ে হুনিয়া 
কনাক বসন্ত কালে কগালা ফাল্গুনে 
অস্ত্র হারউ অর- এ সুর হুনিয়া 
খাতা দেহে বেলেয়ার দ্বিগুণ মধুর 
আমার পৃথিবীহান- মধুময় অ পড়ের 
আমার বনছেয়াৎ সালছে যে গাট, 
আমার ভিটার কোণে যে কদম শাতা 
বরিষার দিনে_ অউ প্রেমাতুর তানে 
আলয়া চেইতে যদি দেহুরি কাদাৎ 
বাঙ্গেদে ধরিয়া মোর আছেতা উবায়া 
ধরার সঙ্গিনী মোর হৃদি কাৎকরিয়া 
মোর বেদে, মৌন বানা পালয়া হৃদিৎ ; 
এ এলাৎ পেইলেতে তেই ভাষাহান 
মেইথঙে শাতর আয়া পূর্ণ প্রেমজ্যোতি 
তোর বার তার. হে ইতাউ, কিতা ক্ষতি ? 
হাইহান মাত এনে হে বৈষ্ঞব কবি. 
কুরাং পাছিলে তিতে এরে প্রেমচ্ছবি, 
কারাং তি হিকেছিলে বিরহতাপিত 
এরে এলাহান। দেহিয়া নয়ান কার 
রাধিকার আহিপানি অছিলে নিংসিং? 
বিজন বসন্তরাতি মিলন শয্যাৎ 


১৬ 


কুঙ্গই বাধেছে তোরে আতর বেড়াল 
নিজর হৃদির তেই অগাধ সাগরে 
থছিলি করিয়া মগ্ন। এতা প্রেম কথা- 
রাধিকার হৃদিবাগা তীব্র ব্যাকুলতা 
হরণ করলে কার মেইথ, কার 
আহিগির ৷ আজি তেই গিরিগ নাগই 
এরে এলার। তেইর নারী ঠয়ে পুল 
তেইর ভাষা এহানও করানি বঞ্চিত 
চিরদিন। 


আমার এ কুটির বাগানে 
শাতা ফুল, দৌয়র খয়াৎ দের আগৈ, 
আগই প্রিয়ারে দের, নুঙেই নাপানি নেই 
তারতাতে । এরে প্রেম এলা ডাল 
গিঠিয়া এ নরনারী মিলন মেলাৎ 
আগই দিতারা তারে, প্রিয়ারে আগই। 
দৌয়রে যেহান দেনা পারিয়ার উতা 
প্রিয়রে দিয়ার। প্রিয়রে দিয়ার যেতা 
উহান দৌয়রে - আরতে কুরাং পানা ! 
দৌরে প্রিয় করিয়ার, প্রিয়রেহে দৌগ। 


বৈষ্ণব কবির গিঠা প্রেমর খুত্তল 
সালছেতা দিন রাতি কতি ভার ভার 
বৈকুষ্ঠর পথে। হাদিগদে নরনারী 

ও অক্ষয় সুধাহানি কাড়াকাড়ি অয়া 
নিতারাগা নিজর প্রিয়র গরে খানি 
যেহানি পারেছি উতা, যুগ যুগান্তরে 
চিরদিন পৃথিবীৎ যুবক যুবতী 
নরনারী এসাদে চঞ্চল মতিগতি। 
দ্বি়পক্ষ তিলয়া অছিতা আত্মহারা 
অবোধ অজ্ঞান। সৌন্দর্যর দস্যু তানু 
লুটানি মনাছি হাবি। এতা হাবি এলা 
এতা হাবি ছন্দ, ভাবে উচ্ছসিত রীতি 
এতা হাবি মধুরর্ত দুয়ার মুঙে 
বাহিয়া সালছে_ উহানে আহেছি হাবি, 
হাবিহানে কলরবে এরে সুধা হুতে। 
সমুদ্রবাহিনী অভ প্রেমর ধারাথত 
সেনাপুল বুজে তানু নিতারাগা পারে 


১৭ 


নাকরিয়া বিচার কিংতাউ নিজর গরেদে 
নিজর সালেদে । লাহুলে ধরর লাল 
হে সাধু পণ্তিত, লাহুলে নুঙেই নার । 
এ ধনর গিরি যেগ, অপার হারৌয়ে 
অসীম ন্নেহল বয়া আছেতা আহিয়া। 


কর্ণকৃতী সংবাদ 


কর্ণ। পুণ্য জাহবীর পারে সন্ধ্যা সবিতার 
বন্দনাৎ আছু রত। কর্ণ নাঙ যেগ, 
অধিরথ সূতপুত্র, রাধা গর্ভজাত 


মি উগহে- মাত মোরে তিতে কুংগ ইমা ; 


কুন্তী। বৎস তোর জনমর প্রথম বিয়ানে 
পরিচয় করাদেছু তোরে বিশ্ব লগে, 
উগ মিতে হাবি লাজ আহেছু বেলেয়া 
মোর পরিচয় আজি তোরে দিঙ করে। 


কর্ণ। দেবী তোর নঙা আহিগির মিঙাল পড়িয়া 
গলিল হদিগ মোর বেলির মিঙালে 
টেঙারা তুষার পারা । তোর নার এগ 
পূর্ব জনমেত আয়া কানেদে হমেয়া 
জাগাদের অপূর্ব বেদনা । মাত মোরে 
কি রহস্যহানে বাদেছে জরম মোর 
তোর লগে হে অপরিচিতা। 


কুন্তী। ধৈর্য ধর্‌ 
মিকুপ আহান বৎস। দেব দিবাকর 
আগে যাকগা অস্তাচলে। সেন্দার তিমির 
আহক নিবিড় য়া মাতিং, হে বীর, 
কুস্তী মিতে। 


কর্ণ। তিতে কুস্তী ! অর্জুন জননী ! 


কুন্তী। অর্জুন জননী হাই, উহান বুলিয়া 
দ্বেষ নাকরিছ বন ! আজিও দেহুরি 
অস্ত্র পরীক্ষার দিন হস্তিনা নগরে 
হাতে হাতে হমাছিলে তরুণ কুমার 


১৮ 


(সোনার তরী) 


কর্ণ। 


কুন্তী। 


কর্ণ। 


বারাণদে নুয়া গাল অরুণর সাদে। 
যুখালর পিঠিয়েদে আছিলা নারীণি ৷ 
উতার হাদি বাক্যহীনা কুঙ্গ অভাগিনী 
অতৃপ্ত স্নেহ ক্ষুধার লিসিং নাগিনী 
বুজেয়া জর্জর বুকে, কার আহি থমে 
তোর গারি বুজা দিল আশিস চুম্বনে ? 
অর্জুন জননী উগ। যেবাকা কৃপই 
আয়া তোর বাপকর নাঙ আক্করিয়া 
মাতেছিল- 'রাজকুলে নাইলে জরম 
অর্জুনরে সিংনা দিল নেই অধিকার'_ 
নেয়া রাঙিরা থতা কথাহানি নেয়া 
থাইলে উবায়া, অউ লাজ আভাহানে 
ডহিল যেগর বুক, ভিগ পারা তেজে 
কুঙ্গ অভাগিনী £ অর্জন জননী উগ। 
পুত্র দুর্যোধন ধন্য, উবাকাই তোরে 
অঙ্গরাজ্যে কৈল অভিষেক। ধন্য তারে । 
ঘোর ছিয় নয়নর আহিপানি ধারা 
তোর মুরে উচ্ছৃসিত অয়া পড়েছিল 
অভিষেক লগে। উবাকা করিয়া পথ 
রঙ্গগৎ হমাছিল সৃত অধিরথ 
হারৌয়ে বিহ্বল । উবাকা রাজার সাজে 
চারিবেদে চেয়া আছি মানুর হাদিৎ 
অভিষেক তিঙা মুর নঙেয়া চরণে 
হমাদিলে সূতরে তি বাপক বুলিয়া। 
পাণ্ডবর মারুপে করিয়া তুর হাস্য 
ধিক্কার দিলাতা। পরম গৌরবে তোরে 
যেগই বুলিয়া বীর তোরে বীরমণি 
দেছে বর, মিহে উগ অর্জুন জননী । 


হমাদুরি আর্ব গিথানক। রাজমাতা 
তিতে কিয়া আক্খুলিগ । এগ রণভূমি 
মিতে কুরু সেনাপতি। 


পুত্র, ভিক্ষা আছে_ 
বিফল আলথক নাং। 


ভিক্ষা, এ মোরাং ! 
নিজর পৌরুষ বার ধর্মহান ছাড়া 


১৯ 


কর্ণ । 


কর্ণ। 


কর্ণ। 


আর যেতা আছে দিং চরণে মি তোর। 
আহেছু নেনাৎ তোরে। 

কুরাং নিতেগা? 
তিরাসে বুজেছে বুকে। মালকর উরে। 


পঞ্চপুত্র পেয়া ধন্য, তিতে ভাগাবতী 
মিতে কুলশীলহীন ক্ষুদ্র নরপতি, 
মোরে ফাম কুরাং দিতেই ? 


হাবি-উচ্চে, 
তোর ফিটাহান দিতো হাবি পুত্র আগে 
জ্যেষ্ট পুত্র তিতে। 


কোন অধিকার মদে 
প্রবেশ করানি মিতে ? সাম্রাজ্য সম্পদে 
বঞ্চিত যেতাই অছি মাতৃম্নেহ ধনে 
তানুর সম্পূর্ণ অংশ খণ্ডানি কিসাদে 
মাত মোরে। দ্যুত পণে বেছানিতে নার, 
বাহুবলে না হারের মালকর ঠই- 
উগ বিধাতার দান। 


হে পুত্র তি মোর, 
বিধাতার অধিকার লয়া এরে উরে 
আহেছিলে আক্দিন- অউ অধিকারে 
আয়নে তি সগৌরবে, আয় নির্বিচারে 
হাবি বেয়কর হাদি ইমা উরে মোর 
লয়া তি নিজর ফাম। 


হগনর সাদে, 
হে দেবী, তোর এ বাণী । চানে তি আধার 
বুজেছেতা দিখিদিকে, লুপ্ত চারিবারা 
শব্দহীনা ভাগীরথী। নিলেগা তি মোরে 
কোন মায়াচ্ছন্নলোকে পাহুরা গরেদে 
চেতনা প্ত্যুষে ! পুরানা সত্যর সাদে 
তোর বাণী সকোদের মুগ্ধ ঠই মোর । 
অক্্ুট কনাক কাল অছে পারা মোর, 
অছে পারা জননীর গর্ভর আধারে 
বেড়াছেতা মোরে আজি । রাজমাতঃ অয়ি 
সত্য অক, স্বপ্ন অক, আয় স্নেহময়ি 


২০ 


কর্ণ। 


তোর দক্ষিণর আত নিরালে চুয়েয়ে 
থয়া তি মিকুপ। মানুরাং হনেছুতা 
ইমায় করেছে ত্যাগ মোরে । কতিয়ো মি 
দেহেছু হপনে রাতি ইমা মোর বেদে 
আহিরিতা হাতে হাতে মোরে দেহানিৎ; 
কাদিয়া মাতেছু কতি দুঃখই আকয়া 
'শাতহান চাং ইমা সেচা মেইখুম ।' 
উবাকা মাঙর মূর্তি তিরাসে উৎসুক 
হপনরে ছিড়ে দিয়া । হপন উহান 
আজি পাণুব মালক অয়া আহেছেতা 
সেন্দা পরে, রণভূমে, ভাগীরথী পারে । 
চানে দেবী হউপারে পাণ্ডব শিবিরে 
লাগেছেতা থংমেই, এ পারে কাদাৎ 
কৌরবর মন্দুরাৎ লক্ষ অশ্বক্ষুরে 
খর শব্দ বাজের কতিলো । কালি গ্রাতে 
অকরানি মহারণহান। আজি রাতি 
অর্জুন মালক নারে কিয়া হুনলুতা 
মোর মালকর বানা নার । মোর নাউ 
তেইর থতাৎ মধুর সঙ্গীত অয়া 
বাজিল কিরাকা- খাংতা হৃদি এগ পঞ্চ 
পাণডবর বেদে সালর বেয়ক অয়া। 
উহান এঁলেতে আয়। আয় বৎস আয়। 
হাই ইমা আহিতউ_ কোন গ্রশ্ন নেয়া- 
সংশয় নেয়য়া, নেয়া কোন খাল্করানি। 
দেবী, তি মোর মালক। তোর ডাকহানে 
হজাক এ অন্তরাত্মা। কানে না বাজের 
যুদ্ধভেরী জয়শঙ্খ। হাবি মিছা অর 
রণহিংসা বীরখ্যাতি জয় পরাজয় 
কুরাং যিতুগা, নেগা। 

অউরে হৌপারে 
যেপেই বর্তিগি গাল স্তব্ধ স্বদ্ধাবারে 
পান্ুর লেওউ তটে। 


মাতৃহারাগই 
মালক পেইতৈ চিরদিন। ফ্রবতেরা 
চিররাতি উপেই হজাক অয়া ঙাল 


২১ 


কুন্তী। 
কর্ণ! 


তোর ছ্ধি নয়ানে ! দেবী, মাতনে আরাকো, 
মি পুতক তোর । 


পুত্র মোর! 


কিয়াকাতে 
দূরেইৎ অগৌরবে মোরে বেলা দিলে 
কুলশীল মানহীন ইমা আহি নেই 
অন্ধ অজ্ঞাত জগতে ? কিয়া চিরদিন 
বাহুয়া দিলেতা মোরে অবজ্ঞার হুতে ? 
কিয়া দিলে নির্বাসন বেইবুনিত্ত ? 
থইলে বিচ্ছিন্ন করে অর্জুনরে মোরে, 
কনাকেন্ত উহানে দ্বগিরে আচুলের 
নিগৃঢ় অদৃশ্য পাশ হিংসার আকারে 
দুনির্বার আকর্ষণে । .... ইমা ! নিরুত্তর 
লাজ তোর ছেদিয়া এ আধারর স্তর 
শকর এ মোর গারি ইম্পানিগ অয়া, 
জিপাদের আহি- উহান অইলেতে থাক। 
না মাতিনে মোরে কিয়া ত্যাগ করেছিলে । 
বিধির প্রথম দান এ বিশ্ব সংসারে 
মাতৃন্নেহ, কিয়া অউ দৌয়ে দেছি ধন 
নিজর পুতকরাংত করলেতা হরণ 
ও কথার নাদিনে উত্তর । মাত মোরে, 
কিয়া আজি আহেছৎ নেনারকা উরে । 


হে বস, ভর্সনা তোর শত বস্তা আয়া 
বাগেদেক এরে হৃদি এগ আজি মোর 
শতটুমা করে । ত্যাগ করেছিলু তোরে 
অউ অভিশাপে পঞ্চপুত্র বুকে লয়া 
পুত্রহীন হদি এগ । অউতাউ হায় 
তোর সালে দ্বিয় আত বিশ্বহান হাবি 
বিসারেয়া আছে তোরে। যে শৌগ বঞ্চিত 
উগর সালেদে ঠই লাগেয়া থংমেই 
নিজরেহে ডহা ডহা করের আরতি 
বিশ্ব গিরকর। আজি মিতে ভাগ্যবতী 
পেইলু মি তোর দেহা। যেবাকা থতাৎ 
নেয়ছিল কথাহানি উবাকা কঠোর 
অপরাধ করেছু মি, অউ থতাহানল 
ক্ষমা কর কুমাতারে ৷ অউ ক্ষমা বুকে 
ভ€সনা জিঙিয়া জ্বিগ জবলক অনল- 
পাপ ডহা দিয়া মোরে করক নির্মল । 


২২ 


কর্ণ। 


কুন্তী। 


কর্ণ। 


কর্ণ। 


ইমা, দেনে জাঙ ধৃলি, দেনে জাঙ ধুলি 
তোরে বুকে লইতউ 
অউ হারৌ আশাল মি নাহেছু দুয়ারে । 
নেনাৎ আহেছু তোরে তোর অধিকারে । 
সৃতপুত্র তি নাগই, রাজার পুতক- 
দূরেই করিয়া বস হাবি অপমান 
আয় তি যেপেই আছি তোর পঞ্চদ্রাতা । 


ইমা ! সৃতপুত্র মিতে, রাধা মোর ইমা 
মোরাং নেয়ছে আর গজর গৌরব 
পাণুব পাণ্ডব থাকা কৌরব কৌরব। 
ঈর্ষা নাকরুরি কারে। 


রাজ্যহান তোর 
বাহু বলে করে বেলা, হে বশুস, উদ্ধার । 
দুলেইতৈ ধবল ব্যজন যুধিষ্ঠির, 
ভীম ছত্রধর অয়া, ধনপ্রীয় বীর 
সারণী অইতৈ রথে, ঘৌম্য পুরোহিত 
সলৃকরতৈ বেদমন্ত্র। তিতে শক্রজিৎ 
অখগ্ড প্রতাপে থাক মারুপর লগে 
নিঃসপত্র রাজ্যহানল রত্ব সিংহাসনে । 
সিংহাসন ! আল্করের মাতৃস্নেহ যেগ 
উগরে দিউরি ইমা, রাজ্যর আশ্বাস ! 
দিনআহান যে সম্পদ করলে বঞ্চিত 
উহান করানি আল তোর সাধ্যাতীত। 
করে দিলে মিকুপে তি হাবিতা নির্মল 
মোর জন খেলে । সৃত মালকরে থয়া 
আজি রাজ মালকরে মালক বুলানি, 
কুরুপতিরাং বদ্ধ আছু যে বন্ধনে 
ছিড়িয়া সালনি চেয়া রাজ সিংহাসন ! 
মোরে মিতে ধিক। 

বীর তিতে, হে পুতক, 
ধন্য তিতে ! - হায় ধর্ম কতি সৃকঠোর 
দণ্ড তোর । কুংগৈতে হারপাছে উদ্দিন 
ত্জেছিলু যে শৌগরে ক্ষুদ্র অসহায় 
উই কুরাংত পেয়া বলবীর্য হাবি 


২্ত 


কর্ণ। 


আলয়া আহের মুডে আধারর পথে, 
নিজর মালকগর উরর শৌগিরে 
নিজর নির্মম আতে অস্ত্রল বিদার । 
কিরো অভিশাপ ! 


ইমা, নাকরিনে ভয়। 
মাতুরি মি পাণ্ডবর অইতৈ বিজয় । 
আজি এরে রাতিকার তিমির ফলকে 
প্রত্যক্ষ করলু পাঠ নক্ষত্রর ঙালে 
ঘোর যুদ্ধ ফল। এরে শাস্ত স্তব ক্ষণে 
অনন্ত হাকে্ত আয়া হমার মনেদে 
জয়হীন চেষ্টার সঙ্গীত। আশাহীন 
কর্মর উদ্যম- দেহুরি মি শান্তিময় 
শূন্য পরিণাম । যে পক্ষর পরাজয় 
উ পক্ষ ত্যজানি সালে না করি আহ্বান । 
জরী অকা, রাজা অকা পাপুব সম্তান_ 
মিতে থাং নিক্ষলর হতাশর দলে । 
জন্মুরাতি বেলা দিয়া গেলেগা সংসারে 
নাঙ নেই, গর নেই । আজিও উসাদে 
মোরে তি নির্মম ঠয়ে ত্যাগ কর ইমা, 
দীস্তিহীন, কীর্তিহীন পরাজয়-তলে। 
শিচিল এ আশীর্বাদ দিয়া যাগা মোরে 


জয় লোভে যশোলোভে রাজ্য লোভে, ইমা, 


4 বীরর সাতিহান জষ্ট নাতে অ। 


২৪ 


কোহিনী) 


] 
ু 


লেখন 


১) 
পথগ লালয়া তীর্থ মোর নাগই। 
পথর দ্বিবেদে আছে মোর দেবালয় ॥ 


(২) 

দিনহানে দের হুনার বীণাগ 
নীরব তেরার আতে 
চিরজনমর সুর বাধানির কাতে ॥ 


(৩) 
মোর ঠইগর এলার পাহিয়া দল 
তোর নারগৎ জম বিসারেয়া 
অছি আজি চঞ্চল ॥ 
৪) 
দ্বিয় পারে তার বিরহ ঘটেয়া 
সমু দের দান 
অতল প্রেমর আহি-পানি এলাহান ॥ 


৫) 
সুন্দরী ছেয়ার বেদে গাছ জারে চার ৷ 
নিজর অয়াও উগ তাতে নাউ পার ॥ 


৬) 
পৃথিবীহানাৎ পয়লা যেদিন হজাক কুসুম বন। 
উদিন হে নাই আহিলতা মোর এলারকা বার্তন ॥ 

৭) 
মোর এ-৫ধম বেলি মিঙাল পারা। 
জ্যোতির্ময় মুক্তি দিয়া তোরেহে নাই বেড়াক চারিবারা ॥ 

৬) 
ফুল উগি অছে কথা 

পাতা হানি হাবি চারিবেদে তার 
পুলছেতা নীরবতা । 
(লেখ) 


২৫ 


পয়লাকার শোকহান 


বনর ছেয়াগৎ যে পথগ আছিল গুঁগ আজি গাছে শুরেছে। 


ঁ নির্জন ওহানাৎ খাংতা পিঠিয়েদেত্ত কুংগই মাতল, “মোরে চিনে নুয়াররতা ?" 

মি বুলন দিয়া তার মেইথঙ হানাদে চেইলু। মাতলু, 
' নিংসিং অউরি, নাঙহানতে মাতে নুয়ারলু।" 

তা মাতল. ' মি তোর হৌ আগেকার, হৌ পচিশ বছরর শোকহান।” 

তার আহির কোণে তিা তিঙা আভা আহান দেহা দিল, পছুরির পানিৎ জোনাকর 
রেখাহান পারা । 

আচানক অয়া উবা অয়া থাইলু। মাতলু, উদিনে তোরে শাওনর মেঘর সাদে কালাগ 
দেহেছিলু, আজিতে দেহৌরিতা আশ্বিনর হুনার প্রতিমাগ । এঁদিনকার হাবি আহির পানি 
মাঙকরে বেললে থাঙ ? 

কথা আহানো না মাতিয়া খানি আহান আহিল: হারপেইলু হাবিতা আছে উ আহানি 
উহানাৎ। বরিষার মেঘে শরতর সিংগারেই ফুলর মুকসিহান হিকে বেলাছে। 

মি আংকরলু, 'মোর হৌ পচিশ বছরর যৌবনরে আজিও তোরাং থছৎ থাঙ ? 

তা মাতল, 'এরে চানে মোর খোনুগর হার ডাল।” 

দেখলু হৌদিনকার বসত্তর মালাডালর ফুলর পাতা আহানৌ না জঙেছে। 

মি মাতলু, 'মোরতাতে হাৰি জীর্ণ য়া গেলগা, তোর খৌনুগৎতে মোর পচিশ বছরর 
যৌবনহান আজিয়ো মত নাছে।” 

হাতে হাতে ও মালা ও ডাল লয়া মোর খৌনুগৎ পিদা দিল । মাতল, 'নিংসিং অরতা 
? উদিন মাতেছিলে তি সান্ত্বনা না মনার, তি শোক ওহানরেহে বিছারার।' 

লাজ পেয়া মাতলু, “মাতেছিলে। তার পিছেদে নিয়াম পারা দিন অইল নাই, 
তার পিছেদে কুম্বাকা পান্থরে পড়েছুগাতা ।" 

তা মাতল, “যে অন্তর্যামীগর বরহান, তাতে না পাহুরেছেনাই। উঁবাকাত্ত মি ছেয়াগর 
তলে গোপনে বয়া আছু- মোরে বরণ করিয়া নেগা।* 
মি তার আতহান মোর আতহানাৎ লয়া মাতলু, 
“কৃতি অপরূপ তোর মূর্তি এগ 1" 

তা মাতল, 'যেহান আছিল শোকহান, আজি ওঁহানে অইলতা শান্তি ।” 


(লিপিকা) 


২৬ 


বাশিগ 


বাশিগর বাণী এহান চিরদিনর বাণীহান_ শিবর জটাগত্ত গঙ্গার ধারাহান নিক্কাকার মাটির 
বুকগদে বাহিয়া সালছে; অমরাবতীর শৌগ লামিয়া আহিল মর্তর ধুলিল স্বর্গ স্বর্গ খেলানিৎ। 

পথর কাদাৎ উবা অয়া বাশিগ হুনৌরি, বার মনহান কিহান আহান করের মাতে 
নুয়ারুরি ৷ ও দুঃখ ওঁহানরে চিনেছু সুখ-দুঃখর লগে মিলানিৎ যাউরিগা, না মিলের । দেহৌরি 
চিনেছু মুকসিহানাততৌ তা ডাল, চিনেছু আহির পানিৎতৌ তা লু । 

বার, মনহানাৎ আহের চিনেছু উহান সত্যহান নাগই, নাচিনেছু উহানেই সত্যহান। 
মন এহানে এসাদে সুপ নাগই ভাব আহান কিসাদে করে খালকরেরতা ? কথারমা উহানর 
উত্তর নেই। 

আজি বিয়ানে উঠিয়া হুনুরি, বিয়ার গরে বাশিগ বাজের। বিয়ার এরে পয়লাকার 
দিনর সুর এগর লগে নিক্কা দিনর সুরগ তিলরতা কুম্‌পেই ? গোপন অতৃপ্তি, গভীর নৈরাশ্য, 
অবহেলা অপমান অবসাদ: তুচ্ছ কামনার কার্পণ্য, কুশ্রী নীরসতার কৌলি, ক্ষমাহীন ক্ষুদ্বতার 
সংঘাত, অভ্যস্ত জীবনযাত্রার ধূলি লেপেছি লেইরাহান_ বাশিগর দৈববাণীৎ এতা পৌর 
আভাসতে কই? 

এলার সুরগই সংসারহানর গজেৎ্ত এতা হাবি চিনেছি কথার বুখালহান আচুল 
আহানাৎ ছিড়িয়া বেলা দিল। চিরদিনকার বর-কইনার শুভভৃষ্টি অর কোন রক্তাংশুর লাজপাছে 
মেইখুমর তলে, ওঁহান তার তানহান লেহে প্রকাশ অপড়িলগা। 

যেবাকা উঁপেইর মালাবদলর এলাহান বাশিগৎ বাজিল উবাকা এবাকার এরে কইনা 
এগর বেদে চেয়া দেখলু, তেইর খৌনাগৎ হুনার হারডাল, তেই জাঙহানাৎ নৃপুর দ্বিগাছ, 
কাদানির সরোবরগৎ আনন্দর থামৃপালগর গজে উবা অছে পারা। 

সুরগর হাদিয়েদে তেইরে আর সংসারর মানুগ বুলিয়া চিনানি নুয়ারিয়ার। ও চিনেছি 
গরর নিল ওগ- নাচিনা গরর কইনাগ অয়া দেহানি অইল। 

বাশিগই মাতের, এরে কথা এহানেই সত্যহান। 

(শিপিকা) 


হু 


রথযাত্রা 
রথযাত্রার দিন কাদা অছে। ওঁহানে রাণীয়ে রাজারে মাত্ল-_ 'সালো, রথ চানাৎ ঘিকগা ।” 

রাজাই মাতল- 'হাইদে ।' 

গরার কলেতত গরা নিকুললা, আত্তির কলেত্ত আত্তি। মযুরপংখি যারগা পারেঙ 
পারে বার বল্পষ ধরিয়া পারে পারেও সিবেই-সান্ত্ি। দলে দলে দাসদাসী পিঠি পিঠি য়া 
যিতারাগা। 

বাকি থাইলতাই আকগ। রাজার কনুঙর হরনির মেইচাম বিসারেয়া আনানি তার 
কামহান। 

সর্দারগই আয়া দয়া করিয়া তারে মাত্ল- “কইতে, যানা মনেইলেতে আই বেনাই।" 

আতজুড় করিয়া উগই মাত্ল- 'মোরতা যানাহান নাইতই ।” 

রাজাগিরির কানহানাৎ কথাহান পড়িলগা, হাবিয়ৌ লগে যিতারাগা, ইমে ও দুঃখীপা 
উগ নাযারগা। 

রাজাগিরিয়ে দয়া করিয়া মাতল-_ “তারেও ভাহিয়া নিয়গা।” 

পথ্বর কাদাৎ তার গরগ। আত্তিগ ওপেই ফৌয়ইলগা বাকা মন্ত্রীয়ে তারে ডাহিয়া 
মাুল- “কইতে দুঃখীপাগ, দৌ চেইকগা ঘিকগা ।” 

তা আতঙ্কুড় করিয়া মাৎল- 'কতিতে হিতুগা? দৌগর দুয়ারহান পেয়া যিতৌগা 
মাটিক ওঁহান মোরতা আছে থাঙ ? 

মন্ত্রীগই মাৎল- 'কিতার ডর তোরতা, রাজার লগে যিতেইগা ।* 

তা মাৎল- 'কিরৌ সর্বনাশর কথাহান। রাজার পথগ মোর পথগ থাও ?' 

মনত্রীগই মাতল- 'হান্তে তোর উপায়হান ? তোর ভাগ্যৎতে রথ চানাহান না ঘটতই 
থাঙ ? 

তা মাল- “ঘটতই যেসাদৌ। দৌগতে রথহানলহে মোর দুয়ারে আহের নাই ।" 

মন্ত্রীগই আহিয়া মাৎ্ল-_ 'তোর দুয়ারহানাৎ রথর চিন্হানতে কই ? 

তা মাত- “তার রথরতা চিন নাপড়ের ।' 

দুঃখীপা গই মাতল- 'তা পুম্পক রখে আহের আরো ।' 

মন্ত্রীগই মাৎল- 'কইতে রথ ওঁহানতে ?' 

দুরঃঘীপা উগই দেহয়া দিল তার দুয়ারহানর দ্বিয় বারাদে দুগ সূর্যমুখী শাতয়া আছে। 

(গিপিকা) 


২৮ 


মি কবি তানুর দলে 


তানু অন্ত্যজ, তানুরতা মন্ত্র নেই। 
দেবালয়র মন্দির দুয়ারে 
পুজা বেপারিয়ে তানুরে খামকরিয়া থইতারা । 
তানু দৌগরে বিসারতারা তার নিজর ফামে 
হাবি বেরর দুয়াদে 
সহজ ভক্তির মিঙালে, 
নক্ষত্র রেকছে হাকহানাণ্, 
ফুল য়েকছে বনহানাদে, 
লগর জন উগর মিলন-বিরহর 
গহন বেদনাৎ। 
যে দেহানিহান হংকরা- দেহানি নিয়মল রীতিল, 
দেওয়ালে বেড়েয়া দুয়ার গাটিয়া, 
উসাদে চানার উপায় নেই তানুরাং। 
কইদিন হাবি দেহেছু তানুর সাধক উগরে 
আক্খুলা বিয়ানর বেলিৎ ুঁরে পদ্মাহানর কাদাৎ 
যে গাটহানর সুপ দ্বিধা নেই 
হিলর মন্দিরগর পুরানা ভিটাগ বাগিয়া বেলানিৎ। 
দেহেছু একতারাগ ধরিয়া সালছে এলার ধারাহানাৎ 
মনর মানুগরে বিসারানির 
গভীর নির্জন পথেদে। 


মি কৰি তানুর দলে- 
মি ব্রাতা, মি মন্ত্রহীন, 
দৌয়র বন্দীশালাগৎ 
মোর নৈবেদ্য না ফৌঅইলগা। 
পূজারিগ আহে আহে মন্দিরেৎত নিকুলিয়া আহের 
মোরে আংকরের, 'চেয়া আইলেতা তোর দৌগরে ?' 
মি মাতৌরি, *না।" 
খাঙ লাগিয়া হুনিয়া মাতের, 'নাজানেছৎ পথগ ? 
মি মাতৌরি, 'না।' 
প্রশ্ন করের, জাত কিতা নেইথাঙ তোরতা ? 
মি মাতৌরি, 'না।” 
এসাদে করে দিন গেলগা: 
আজি মিয়ে মিয়ে খালকরুরি 
'কুংগ মোর দৌগ, 
কার করলুতা পৃজা। 


২ 


হুনেছু যেগর নাউ মানুর থতাৎ 
তামকরেছু যেগর য়ারি নানান ভাষাৎ নানান শান্্রৎ, 
কল্পনা করেছু তারেহে য়াকরুরি সাৎ। 
তাহে মোর বরণীয়গ প্রমাণ করতৌ বুলিয়া 
পুজার হতনা করেছু নিরন্তর | 
আজি চাউরিতা প্রমাণ নাছে মোর জনমে । 
কিয়া বুললেতে মি ত্রাত্যগ, মোরতা মন্ত্র নেই। 
মন্দিরর গাটেছি দুয়ারে আয়া মোর পৃজাহান 
নিকুলিয়া বেলা দিয়া গেলগা দিগন্তর বেদে_ 
নক্ষত্র য়েকছে হাকর তলে 
ফুল য়েকছে বনেদে 
লগর জন উগর মিলন-বিরহর 
বেদনা বন্ধুর পথেদে। 
কনাক অছিলু যেবাকা 
পৃথিবীর প্রথম জন্মদিনর আদি মন্ত্রহান 
পাছিলু নিজর হারৌ নিক্করা অন্তরগ্_ 
মিঙালর মন্ত্রহান। 
পাছিলু নারিকল পাতার ঝালর-লাম 
মোর বাগানহানাৎ, 
বাগিয়া পড়েছে, ইসাং ধরেছে দেওয়ালগর গজে 
আকথখুলাগ বয়া। 
প্রথম প্রাণর বহি উৎসগত্ত 
লামেছে তেজোময়ী লহরী, 
দেছে মোর মারেই গাছিৎ 
অনির্বচণীয়র নিকৃকরা। 
মোর চৈতন্যৎ গোপনে দেহে লারা 
অনাদি কালর কোন অস্পষ্ট পৌহান, 
গ্রাটান সূর্যগর বিরাট বাষ্প গারিগৎ তিলছে 
মোর অব্যক্ত সত্তার রশিস্ুরণ। 
হেমন্তর রিক্তশস্য লপুকগর বেদে চেয়া 
মিঙালর ইম্পানি চরণধ্বনি 
হুনেছু মোর রক্ত চাঞ্চল্যৎ। 
ধ্বনি ওঁহানে মোরে অনুসরণ করেছে 
জরমর আগর কোন পুরানা কাল যাত্রাত্ত। 


বিস্ময়হানে মোর ঠইগ সালয়া পড়েছে অসীম কালে 
যেবাকা খালকরলু 
সৃষ্টির মিঙালতীর্থৎ 
ওঁ জ্যোতি আজি মি হজাক 
যে জ্যোতিৎ অযুত নিযুত বছর আগে 
গুমে আছিল মোর ভবিষ্যৎ। 
মোর পূজা আপ্পানে সম্পূর্ণ অছে নিক্কা দিন 
এরে হজাকর আনন্দ । 
মি ব্রাতগ, মি মন্ত্র নেইগ 
রীতির বন্ধনর দুয়াদে মোর নিজরে পাহুরা পূজা 
কুরাং অইল উৎসৃষ্ট হারপা নুয়ারেছু। 


কনাক অছিলু ওঁবাকা আকগৌ নেয়ছিলা মারুপ 
দিন লালছে আবখুলাগই 
চেয়া চেয়া দূরেয়র বেদে। 
জরম অছিনু অনাচারর অনাদূত সংসারে, 
চিন পুছেছি, দেওয়াল নেই। 
কাদাবারার লেইকেই হান ঘন বেড়ল বেড়াছি, 
মি আছিলুতা দুয়ার শৌগ, নাঙ হার নাপাছি। 
তানুরতা আছিলতাই হংকরেছি গরগ, মানু নিয়াম গরগ-_ 
তানুর নিয়মর পথর আহানি-যানা 
দেহেছু দুরেইত্ত 
মি্রাত্যগ, মোরতা পারে নেই। 
নিয়মর বিধানে বাদেছি মানুয়ে মোরে মানুগ না নিংকরেছি, 
উহানে মোর মারুপ নেই খেলাহান আছিলতা হাবি পথর চৌমুহনিগৎ্, 
তানু ওঁর হৌবারাদে অয়া গেছিগা 
ফুতি চুটিগ তুলিয়া । 
তানু ছিড়িয়া নিলাগা তানুর দৌগর পৃজাৎ 
শান্্ চেয়া হবা হবা ফুল, 
থদিয়া গেলাগা মোর দৌগরকা 
হাবি দেশর হাবি ফুল 
বেলি আকহানর ঙালে চিরকাল য়াকরেছেতা ৷ 
দলে নাকরতারাগ মি, 
».. মানুর মিলন খৌরাঙে বুলেছু 
যে মানুর অতিথিশালাৎ 
দেওয়াল নেই, পাহারা নেই। 
গাঙর দুয়াদে পাছু মোর নির্জনর লগ 
যেতা আহেছি ইতিহাসর মহাযুগে 
মিঙালল, অস্ত্র, মহাবাণীল। 


৩১ 


তার বীর, ভার তগহী, তান সৃভাজয়, 
তানুর নিত্য সেল মি সেউ। 


মিব্রাত্যপ, মোরতা জাত নেই। 


আকদিন বসন্তৎ নারী আগ আইলি সঙ্গী নেই মোর বনে 
প্রিয়ার মধুর রূপহানল। 
আইলি সুর দেনারকা মোর এলাৎ 
নাছাহান দেনাৎ মোর ছন্দ 
সুধা দেনাৎ মোর হপনে। 
উদ্দাম ঢউ আগ হৃদিগর পারগ পাহিয়া 
খাংতা উচ্ছলিত অইল 
বুরা দিল হাবি ভাষা, 
নাঙহান নাহিল থতাৎ। 
তেই উবা অইলি গাহুর তলে 
বুলন দিয়া চেইল মোর বেদনাল করুণ কুন্ঠিত 
মেইথংহানাদে। 
তুরা পারাল আয়া বইলি মোর কাদাহানাৎ। 
“তি মোরে নাচিনর, নাচিনৌরি তোরে মিয়ো, 
আজি পেয়া এহান কিসাদে সন্তব অইলতা 
উহান মি খালকরুরিতা ।" 
মি মাতলু, “দিয় নাচিনানির হাদিং 
চিরকাল পেয়া আমি দ্বিয়গিয়ে বাধতাঙাই থঙহান, 
এরে কৌতুহল এহান বিশ্বহান হাবির অন্তরগৎ।* 


৩২ 


বানাপাছু তেইরে 
ও বানাপানির আহান ধারা 
বেড়াছে তেইরে ল্িঞ্ধ বেড়া আহানাৎ 
গাঙর চির পরিচিত লু নেই গাটশৌহানর সাদে 
য়াত হুতর ওঁ প্রবাহ উঁহান 
সালয়া যারগা প্রিয়ার সামান্য নিক্কাকার 
উচ নেই গার ছেয়াগৎ। 
অনাবৃষ্টির লিকনিৎ হাদি হাদি আছে হুরু 
আঘাঢুর দাক্ষিণ্যৎ হাদিৎ অছে প্রগল্ভ। 
তুচ্ছতার আবরণে অনুজ্জ্বল 
অতি সাধারণ স্তীস্বরূপরে 
হাদিৎ করেছে লালন, হাদিৎ করেছে পরিহাস 
আঘাত করেছে হাদিতো । 
মোর বানার আরাক আহান ধারা 
মহাসমুদ্রর বিরাট ইঙ্গিত বাহিনী । 
মহীয়সী নারীগ হিনেয়া কাইলি 
উহানর অতলেত্ত ; 
তেই আহেছে অপরিসীম ধ্যান রূপল 
মোর হাবি গারিগৎ মনহানাৎ্- 
ূর্ণতর করেছে মোরে, মোর বাণীরে। 
চির বিরহর বর্তির ডাল । 
উ ঙালে দেহেছু তেইরে অসীম শ্রীলোকে, 
দেহেছু তেইরে বসম্তর পুষ্পবনর প্লাবনে, 
সিসু গাছর নিকৃকরা- লাগেছে পাতা উতাৎ 
লাগিয়া পড়েছে রৌদ্রকণা 
উতার মা হুনেছু তেইর সেতারর দ্রুত ঝংকৃত সুর 
দেহেছু খতুরঙ্গ ভূমিৎ 
নানা রঙর মেইধুম সিলকরা তেইর নাছা 
ছেয়ায় মিঙালে। 


ইতিহাসর সৃষ্টি-আসনে 
তেইরে দেহেছু বিধাতার বাংশুরি বারাদে; 
দেহেছু সুন্দর যেবাকা অবমানিত 
কদর্য কঠোরর মাউ স্পর্শৎ 
উবাকা ও রদদরাণীর তৃতীয় নেত্রগত্ত 
বিচ্ছুরিত অছে প্রলয়-অগ্নি 
ধ্বংস করেছে_ মহামারীর গোপন আশ্রয়। 


৩৩ 


বার মনর মানুগরে মোর অন্তরতম আনন্দৎ। 


মি 


মোরহে চেতনার রঙে পান্না অইল আসাংপা 
চুনি অইল রাঙা । 
মি আহি মেললু হাকনাহাৎ- 
লাগিল মিঙাল 
পৃবে পশ্চিমে । 
গোলাপগরে চেয়া মাতনু 'হবা'- 
হবা অইল উগ। 


তি মাৎতেই এতাতে তন্তকথা, এতা কবির বাণী নাগই। 
মি মাততৌ এতা সত্য 
উহানে এতা কাব্য। 
এতা মোর অহংকার, 
অহংকার হাবি মানুরকা অয়া। 
মানুর অহংকারযুখালেহে 
বিশ্বকর্মার বিশ্বশিল্প। 
তত্জ্ঞানীয়ে জপ করের নিংসাহান বেলেয়া কাড়িয়া_ 
না, না, না_ 
না পান্না, না চুনি, না মিঙাল, না গোলাপ, 
নামি,নাতি। 
হৌগদে অসীম যেগ তা করের স্বয়ং সাধনা 
মনুর সীমাগৎ 
উগরে মাত্তারা- মি'। 
ওঁ মির গহনে মিঙাল আধারর ঘটিল সংগম, 
দেহা দিল রূপ, হজাক অইল রস; 


৩৪ 


পেররপুট) 


'না' এহান কুম্বাকা শাতয়া অইল 'হাই', মায়ার মন্ত্রল। 
রেখাৎ রঙে, হারৌয়ে য়ারৌয়ে! 


এহানরে তন্ব নাবুলি; 
মোর মনহান অছে হারৌ 
বিশ্ব মি'র রচনার আসরে 
আতহানাৎ লয়া তুলিগ, পাত্রগৎ লয়া রঙ ॥ 


পাপ্তিতে মাতের- 
বুড়া চন্দ্র এগ, নিষ্ঠুর চতুর যুকসিহান তার, 


মানুর কীর্তি মাংকরতই অমরতার মালপা এহান, 
তার ইতিহাসে লেপে দিতই 
অনন্ত রাতির মুক। 
মানুর যানার দিনর আহিগি 
বিশ্বহানাত্ত নিকা বেলতই রঙ, 
মানুর যানার দিনর মনহান 
ছাকে বেলতই রস। 
শক্তির নিকৃকরানিহান চলতই চারিবেদে। 
নাথাইতই কুরাঙো মিঙাল। 
বীণা নেই সভাহানাৎ যন্ত্রীর আঙুলিগি নাছতই 
না বাজতই সুর 
দিন উঁহান কবিতৃহীন বিধাতা- আক্খুলাগ থাইতই বয়া 
নীলুয়া নেই হাকে 
ব্যক্তিত্ব নেই অস্তিত্বর গণিত তত্বল। 
বাকা বিরাট বিশ্বভুবনে 
দূরেই দৃরাত্তৎ অনন্ত অসংখ্য লোকে লোকান্তরে 
এরে বাণী এহান ধ্বনিত নাইতই আকপেয়ো- 
“তি হবা", 
“মি বানাপাউরি' 
বিধাতাই বার বহিতইথাঙ সাধনা করাৎ 
যুগ যুগান্তর পেয়া_ 
প্রলয়সন্ধ্যাৎ জপ করতই 
"কথা মাত' “কথা মাত" 
মাতৃতই মাত তি হবা 
মাতৃতই- মাত মি বানাপাউরি। শ্োমলী) 


ঙ৫ 


যক্ষ 


যক্ষর বিরহহান সালছেতা অবিশ্রাম অলকার পথে 
পবনর ধৈর্যহীন রথে 
বর্ষাবাম্প আকুলিত দিগস্তদে ইঙ্গিতর আমন্ত্রণে 
গিরিগত্ত গিরিশীর্ষগদে, বনেত বনে । 
সমুৎ্সুক বলাকার পাখর আনন্দ চঞ্চলতা, 
লগে অয়া ফরদেছে বিরহীর আগ্রহ বারতা । 
চিরদূরেয়র স্বর্গপুরে 
ছেয়ামাম বাদলর বুকগ বাগিয়া নিংসার সুরে। 
নিবিড় দুঃখর লগে পদে পদে পরম সুন্দর 
পথে পথে মেলেদের নিরত্তর ॥ 
পথিক কালর মর্মগৎ হজাক অর বিপুল বিচ্ছেদ; 
পূর্ণতার লগে ভেদ 
মিটানিৎ নিত্য সালছেতা ভবিষ্যর তোরণে তোরণে 
নুয়া নুয়া জনমে মরণে । 
এ বিশ্ব এহান ভার কাব্যহান, মন্দাক্রান্ত রচের উতার টীকা_ 
বিরাট দুঃখর পটে আনন্দর সুদূর ভূমিকা । 
ধন্য যক্ষ তাহে 
লাগেছে সৃষ্টির জ্ব্গ এরে বিরহেহে ॥ 
হউপেই বিরহিনী তেই স্তব্ধ প্রতীক্ষাল 
দণ্ড পল লেহা লেহা তার দিন সালছেতা মন্রতাল। 
মুডেদে যানার পথ নেই 
রুদ্ধ কক্ষগৎ তেই 
আগন্তক পান্থগর সালে ক্লান্তি ভরিহান ধুলিৎ পড়েছে আশা 
কবিয়ে নাদেছে উহানরে বিরহর তীর্থগামী ভাষা 
তেইরকা বুলিয়া বাণীহীন যক্ষপুরী এশ্বর্যর কারা 
অর্থহারা ॥ 
নিত্যপুষ্প, নিত্য চন্দ্রালোক, 
অস্তিত্বর এতাপারা শোক 
নেই মর্তভুমে_ 
জাগরণ নেয়ছে যেগর স্বপমুগ্ধ গুমে । 
প্রভুবরে বক্ষর বিরহ 
আঘাত করের তার দুয়ারেদে অহরহ; 
স্তবূগতি স্বর্গ উহানাতত চরমর 
ছেয়াল বিচিত্র এরে নানামাচু মিঙালে মর্তর 
উহানরে মনার আনানি 
ঢউদের প্রাণর হুতেদে খানি ॥ 


৩৬ 


(সানাই) 


তর আরাক যুগ আহানর মারুপগ- 


হে তরুণী. 
আছিল থাইনাকার দিনর পুরানা বছরে 
এসাদে আহান নুয়া কাল 
দক্ষিণ বৌয়ে নিক্করের, 
ও কাল উহানরগ মি। 
মিটে যারগা হবাই নাদেহিয়ার পথ উগ লালয়া 
আহে পড়লুগা বনর গতর সংকেতে 
(তোমার এরে আজিকা-দিনর নুয়া কালে । 
পারলেতে মোরে য়াকরিছ মারু-পগ বুলিয়া ৷ 
আর কিৎতাউ নাগই, মি এলা যুগানি পারতৌ 
তোমার মিলন রাতি_ 
মোর ওঁ গুম নেই দূরেই রাতিকার এলা, 
উ সুরে পেইতেই দূরেইর নুয়া গরে 
তি পেইতেই নুডেই, 
পেইতেই নিজরে 
নিজর সীমানা লালছে পারে । 
ও দিনকার বসম্তর বাশিগৎ 
লাগেছিল প্রিয়বন্দনার তানহান 
আজি উহানরেহে লগে আনেছু, 
উহান নিসগা তোর আধা জিপাছৎ আহিগির পাতাৎ 
তোর ঠুনিংসাৎ ॥ 


মোর পাহুরেছু বেদনার আভাসহানি 
জঙাফুলর হেইরাপ গৎহানর সাদে 
থ দিয়া যিতৌগা তোর নুয়া বসস্তর বৌহানাৎ। 
ও দিনকার দুঃখহান আপৃপানে বাজতই তোর বুকগৎ 
মনহানাৎ হার পেইতেই দিন তি নেয়ছিলে, উতাউ আছিলে_ 
নিখিল যৌবনর রঙ্গভূমির নেপথাৎ 
যবনিকার হৌপারে ॥ 
হে চিরন্তনী, 
আজি মোর বাশিগই তোরে মাতাৎ আহেছে 
যেবাকা তি নেয়ইতেই ওঁবাকাউ তি থাইতেই মোর এলাৎ। 
ডাহাৎ আইলু মোর মাউছে পুরানাহানরে 
তার বিসারেয়া পাছি নুয়া নাঙে। 
হে তরুণী, মোরে য়াকরিছ তোর মারুপগ বুলিয়া- 
তোর আরাক যুগ আহানর মারুপগ ॥ 


৩৭. 


পেট) 


মাম গোধূলি লগ্নৎ 


মাম গোধূলি লগ্নৎ খাংতা দেখলু আক্দিন 
মৃত্যুর দক্ষিণ বাহু জীবনর বেড়াছে খৌনাগ 
রাঙা লুরি নানে বাধেছিতা_ 
চিনলু মি উবাকা ছগিরে 
দেখলু মি নেরগা যৌতুক 
বরর চরম দান কন্যা মরণর- 
দক্ষিণ পাম্পলে বয়া সালছেতা যুগান্তর বেদে । 


ত্রাণ 

এ দুর্ভাগ্য দেশেতত, হে মঙ্গলময়, 
দূরেই করেদে তিতে হাবি তুচ্ছ ভয়- 
লোকভয়, রাজভয়, মৃত্যুভয় আর 
দীনগ্রাণ দুর্বলর এ পাষাণ ভার, 

এরে চির পেষণ যন্ত্রণা, ধূলিতলে 
এরে নিত্য অবনতি দণ্ডে পলে পলে 
এরে আত্ম অবমান, দুয়াদে অন্তরে 
এরে দাসত্ব দড়ি, নতশিরে ডরে 
লিসিঙর খয়ার তলেদে বারে বার 
মনুষ্য সর্যাদা গর্ব চির পরিহার- 

এ ডাঙর লাজ এতা চরণ আঘাতে 
চূর্ণ, দূরেই করেদে । মঙ্গল প্রভাতে 
মুরগ তুলানি দেনে অনন্ত হাকেদে 
উদার মিঙালে বার মুকেছে বৌয়েদে | 


ধ্যান 


নিত্য তোরে মি চিত্ত বুজিয়া করি বরণ, 

বিশ্ব নেরছে বিজনে বহিয়া করুরি স্মরণ 

তি আছৎ মোর জনম মরণ করিয়া হরণ । 
নাপাউরি তোর কূল 

'নিজর হাদিৎ নিজর এ প্রেম উতারো নাপাছু তুল 

উদয় শিখরে বেলির সাদানে হাবি মোর প্রাণ এরে 

চেয়া আছি _ পট নাবেলেয়া আকগ আহিগ করে। 

অগাধ অপার উদার দৃষ্টি নেয়ছে উতার সীমা 
তি অছৎ পারা এ হাঁক উদার 


৩৮ 


(রোগশহায়) 


নেবেদ্য) 


মিতে অছ্ছু পারা অসীম পাথার 
আকুল করেছে হৃদি এগ হাৰি আনন্দ পূর্ণিমা । 
তিতে প্রশান্ত চির রাতি দিন 
মিতে অশান্ত জিরন বিহীন 
দৃরেয়ে চাউরি দিক দিগন্ত তিয়ে মিয়ে একাকার । 


মুক্তি 


বৈরাগ্য সাধনে মুক্তি মোরতা নাগই ॥ 


(মানসী) 


অসংখ্ বন্ধনে বেরা মহানন্দময় 
পেইতৌ মুক্তির রস । এরে বসুধার 
মাটির এ পাত্র এগ বুজে বারে বার 
অমৃত ভালিয়া তোর দিছ চিরকাল 
নানা মাচু নুংশিময়। অয়া বর্তি ডাল 
লিসিং বর্তিল সংসার এহান মোর 
লাগেয়া দিতই ঙাল মিঙালেহে তোর 
তোর মন্দিরর হাদি। 


ইন্দ্র দুয়ার 
গাটে দিয়া যোগাসন, নাগৈ মোরকার। 
যেহানি আনন্দ আছে দৃশ্য এলা গতে 
উতার হাদিৎ থাক তোর আনন্দতে ॥ 


মোহ মোর মুক্তি য়া জাগক জবলিয়া 
প্রেম মোর ভক্তি অয়া থাকনে ফলিয়া ॥ 


আতত্রাণ 


বিপদে মোরে রক্ষা করিছ এহান নাগই প্রার্থনা 
বিপদ মিতে না করিংনে ভয়। 
দুঃখ তাপে হিনর ঠয়ে নাউ দিলে তি সান্ত্বনা, 
দুঃখরে মি করে পারিং জয়। 
সহায় মোর নেয়াও থাক, পাংকাল মোর নেয়নি নাক 
এ সংসারে অইলে ক্ষতি, পেইলে সিচিল বঞ্চনা, 
উহানরে মি নাবুলিংনে ক্ষয় 


নৈবেদয) 


তি নাই মোরে করতেই ত্রাণ_ এহান নাগই প্রার্থনা 
লালনি পারিল পাংকাল থাক মোর। 


৩৯ 


মোর ভারহান লেই করিয়া নাদিয়াও থাক সাস্তৃনা, 
বহানি পারিম উহান তিতে কর। 
মুর নেয়া হারৌদিনে তোর মেইথঙ বেলেইং চিনে- 
দুঃখ রাতি জগত্হানে করের যেদিন বঞ্চনা 
তোরেও মি নাকরিং সংশয় 1 


মধুময় পৃথিবীর ধুলি 
এ দ্যুলোক মধুময়, মধুময় পৃথিবীর ধূলি 
অন্তর এগৎ মিতে নেছুগা তুলিয়া 
এরে মহামন্ত্রহান 
চরিতার্থ জীবনর বাণী। 
পাছিলু মি সত্যর খু্তল হানি দিনহান লেহে 
মধুরসে ক্ষয় নেই তার। 
উহানে এ মন্ত্রবাণী মৃত্যুর লয়নি পারে বাজেরতা 
হাবি ক্ষতি মিথ্যা করে দিয়া অনস্তৎ আনন্দৎ থার । 
লয়নির সকনি মি যেদিন নিতৌগা- পৃথিবীর 
মাতিয়া যিতৌগা তোর ধুলি এহানিল- 
নিরালে পিদেছু নামসা 
দেহেছু নিত্যর জ্যোতি দু্যেগির মায়ার পিঠিৎ 
সত্যর আনন্দরূপ এ ধুলিৎ মূর্তি পালছেতা 
জানিয়া এহান এ ধুলিৎ থদিলুতা মোর হমাহান । 


সুপো লাকরের উগই বঞ্চনা ৷ 
আমৃত্যুর দুঃখর তপস্যা এ জনমহান- 
সত্যর দারুণ মূল্য পানার সালেদে 
মৃত্যুৎ হাবিতা খণ হুজে দেনার সালেনে ॥ 


৪০ 


(গীতাঞ্জলি) 


(শেষ লেখা) 


পয়লা দিনর বেলিহানে 


পয়লা দিনর বেলিহানে 
প্রশ্ন করেছিল 
সত্তবাগর নুয়া আবির্ভাবে- 
তি কুংগ ? 
নাপাছে উত্তর 


বছর বছর গেছেগা লালয়া। 
দিনর লয়ইল বেলিহানে 
লয়নির প্শ্নৃহান উচ্চারণ করেছিল 
পশ্চিম সাগর পারে 
নিস্তব্ধ সেন্দাৎ_ 
তিকুংগ? 
নাগপাছে উত্তর ॥ 


সংসারর প্রান্ত বাতায়নে 


আবখুলাগ বয়া এরে সংসারর প্রান্ত বাতায়নে 
আহিৎ পড়ের দিগন্তর নীলিমাৎ অনন্তর ভাষা। 
ঘিঙাল আহের ছেয়াল বেড়েয়া 
শিরীষর গাছেত্ত শ্যামলর স্নিপ্ধ সখ্য বয়া। 
বাজের মনেদে- নাগই দূরেই, নিয়াম দূরেই নাছে। 
পথ চিন লীন অছে অন্তরগিরি চূড়ার পিঠিৎ, 
স্তব্ধ মিতে দিনান্তর পান্থুশালার দুয়ারে, 
দূরেয়ে গালর থায়া থায়া 
লয়ছেগা তীর্থ মন্দির চূড়াগ। 
উপেই বাজের সিংহদ্বারে দিন-অবসানর রাগিণী 
যেগর মূর্ছনাহান তিলছেগা এ জন্মর যেতা যেতা হবা, 
যেতারে শকছে প্রাণে ডিগল যাত্রার পথে 
পূর্ণতার ইঙ্গিত জানেয়া 
বাজের হৃদিৎ_ নাগই দূরেই, নিয়াম দূরেই নাছে ॥ 


৪১ 


(শেষ লেখা) 


(আরোগ্য) 


এলা 
১) 
মরণহে, তিহে মোর শ্যাম সমান। 
মেঘ বরণ তোর, মেঘ জটাজুট 
রক্ত কমল কর, রক্ত অধর পুট 
ত্রাপ বিমোচন করুণ উর তোর 
মৃত্যু অমৃত দের দান ॥ 
আকুল রাধা হ্বদি অতি জর জর 
জঙের আহির পানি দিনহান ঝর ঝর 
তিহে মোর মাধব তিহে মোর মারুপ 
তিহে মোর তাপ সেচাদে । 
মরণ তি আইলে আহেদে। 
দ্বিয় ভুজে তিতে লনে বানাপেয়া 
আহি দ্বগি মোর থদেনে জিপেয়া 
উরর গজে তোর কাদিয়া কাদিয়া 
শুমে বুজানি হাবি দেহ। 
তিতে নাউ পাহুরিয়া তিতে নাউ এরাদিয়া 
রাধা হৃদিগ তি সুপো না বাগিয়া 
ঠয়ে ঠয়ে থইতেই অনুদিন অনুখন 
অতুলন তোর বানাহান। 
গগন সঘন অছে, তিমিরে বুজেছে হাবি 
বিজুলি চকিত অতি ঘোর মেঘ রব, 
শাল তাল তরু সভয়ে ঙাকছি হাবি, 
পন্থ বিজন ঘোর । 
আখুলি যিতৌগা তোর অভিসারে 
তিহে মোর প্রিয়তম, কি ফল বিচারে 


৪২. 


(২) 


হাওন গগনে ঘোর ঘনঘটা নিশীথ যামিনীরে। 

কুঞ্জ পথে সখি কিসাদে যিতৌগা অবলা কামিনী রে। 

উন্যুদ পরনে যমুনা তরজের থায়া থায়া গরজের মেহ। 
দমকের বিদ্যুত পথে তরু নুষ্ঠিত নিককরে আছেতা দেহ। 
ঘন ঘন রিমঝিম রিমঝিম বরিষের নীরদ পুঞ্জ। 

শাল পিয়ালে তাল তমালে নিবিড় আধারে মাম কুঞ্জ । 
মাতেদে হমাজি, এ দূরুযোগে কুঞ্জৎ নিরদয় কান। 

দারুণ বাশি কিয়া বাজারতা সকরুণ রাধা নাঙউ। 

মোতিম হারে বেশ করেদে সিথি দেনে নিরালে। 

বুকেদে লামছে এরে শিলছে এগাহি চুল বাধেদে চম্পক মালে । 
গহন বনেদে তি নাযেইগা রাধা নওল কিশোরর কাজে 
গরজের ঘন ঘন, বহু ডর পেইতেই, মাতের ভানু তোর দাসে ॥ 


(৩) 


গহন কুসুম কুর্ঈগদে মৃদুল মধুর বংশি বাজের 
পাহুরিয়া ত্রাস লোক লাজ হমাজি আই আইনে ॥ 
পিদিয়া চারু গালা নীলে ঠগই বুজেয়া প্রণয় ফুলে 
অরিডি আহি মুকসি ঙাল কুঞ্জ বনেদে আই নে ॥ 
ডালের কুসুম নুংশি ভার ডালের পাহিয়া সুরর সার 
ডালের ইন্দু অমৃত ধারা ইঙাল ঙালছে রাতিরে 
মন্দ মন্দ ভূঙ্গ রহিয়া লিসিং ফুলে কুঞ্জ বাহিয়া 
শাতছে হমাজি চমৃম পাহিয়া বকুল যুখী জাতিরে ॥ 
চানে, তি, সখি শ্যাম রায় আহিগি প্রেমে উতলা নায়_ 
মধুর বদন অমৃত সদন চন্দ্রমারে নিন্দেছে 
আহো আহো সজনীবৃন্দ চানা হমাজি শ্রীগোবিন্দ 


শ্যামর পাদারবিন্দ ভানু সিংহ বন্দেছে॥ 


৪৩ 


(৪) 
হুনেদে হুনেদে রাধিকা থনে কুসুম মালিকা, 
কু্জ কুঞ্জ বুলেছু সখি, শ্যাম চন্দ্র নেয়ছে ॥ 


দুলের কুসুম মঞ্জরী ভ্রমর বুলের গুর্জরি 
অলস যমুনা বাহিয়া মুঙে ললিত এলাল সালছে ॥ 

শশী ঙালছে যামিনী, বিরহ বিধুর কামিনী, 
কুসুমহার অছেতা ভার হৃদিগ তেইর দহেছে। 

অধর দ্বিয়ণি কাদিয়া সখিরে দ্বিাতে বাদিয়া_ 
কুঞ্জ ভবনে পাপিয়া কিয়া সুরে বাহেছে ॥ 

মৃদু সমীর বুলিয়া ইনাফি নেরগা খুলিয়া, 
রাধা হৃদিগ চঞ্চলের কানন পথে চেয়ারে 

কুঞ্জগদে দেহিয়া আহি পানি ডালিয়া 


ভানু মাতের- শূন্য কুঞ্জ শ্যাম চন্দ্র নেয়ারে ॥ 


(৫) 


হযাজি হমাজি রাধিকা তি চানে এবাকা আহিয়া। 
মৃদুল খয়াল শ্যাম আহের মৃদুল এলাল বাহিয়া ॥ 
পিদেদে গরেদে কুসুম হার, পিদেদে নীল আইিয়া। 
সুন্দরি সিন্দুর দিয়া হেইদি করেদে রাঙিয়া ॥ 
সহচরী হাবি নাছ নাছ মিলন এলা দিয়া হে। 
চঞ্চল মঞ্্রীর রৌয়ে কুঞ্জ গগন সেয়া হে॥ 
হমাজি, এবাকা ইঙালো গর কনকদীপ জ্বালেয়া। 
সুরভি করনে কুঞ্জ ভবন গন্ধ সলিল ডালেয়া ॥ 
মল্লিকা চামেলি বেলি ফুলগি ছিড় লেইসাবিয়ে। 
গিথ যুখি গিথ জাতি গিথ বকুল হাবিয়ে ॥ 
খৌরাঙে আহি ভানুসিংহ কুঞ্জ পথেদে রাহিয়া। 
মৃদুল খয়াল শ্যাম আহের মৃদুল এলাল বাহিয়া ॥ 


ড্) 


চিরইতাউ, না বেলেই মোরে না বেলেই। 

সংসার গহনে নির্ভয় নির্ভর, নির্জনে সজনে কাদাৎ থাক 
অধনর অর ধন, অনাথর নাথ অর.হে, অবলর বল | 
জরা ভারাতুরে নুয়া কর তিহে সুধা সাগর ॥ 


8৪ 


(৭) 


এ হাক বুজা সূর্ধ তেরা, বিশ্ব বুজা গ্রাণ, 
এতার হাদিরমাহে মি পাছুতা মোর ফাম, 
বিস্ময়ে মোর জাগের এলাহান ॥ 
অসীম কালর যে হিল্লোলে জোয়ার ভাটাৎ ভুবন দুলের 
নাড়ীদে মোর রক্তধারাৎ লাগেছে টান হান, 
বিস্ময়ে মোর জাগের এলাহান ॥ 
গাচে গাচে জাঙ বেলাছু বনর পথে পথে 
হারৌয়ে মন চমক লাগের ফুলর নুংশি গতে 
ছিতারাছে আনন্দর এ দান, 
বিস্ময়ে মোর জাগের এলাহান ॥ 
কান পাতেছু, আহি মেলেছু, ধরার বুকে প্রাণ ডালেছু 
জানেছুতাৎ নাজানেছুর করেছু সন্ধান 
বিস্ময়ে মোর জাগের এলাহান ॥ 


(৬) 


চিরবন্ধু চিরনির্ভর চিরশান্তি 
তিহে প্রতু- 
তিহে চিরমঙ্গল মারুপুগ তোর জগতে, 


(৯) 


ভুবন বুজা আসন এহান 

মোর হৃদিগ বুজে পাতিয়া আন ॥ 

বাতির তেরা দিনর রবি আধার-ঙালর হাবিতা ছবি 

তোর হবাক বুজেছে বাণীহানি _ হৃদিগ বুজে পাতিয়া আন ॥ 
ভুবন বীণার হাবিতা সুরে 

মোর হৃদিগ পুংনিং বুজা দেরে 

নুঙেই নুংশির হাবিতা হারৌ ফুলর শকনি বৌরতা বারৌ 

তোর করুণ শুভ উদার পাণি হৃদি এগৎ দেনে তি আন ॥ 


৪৫ 


(১০) 


তিতে হারৌ অনে মোর এবেদে চেয়া চেয়া 
তোর উঠানহানাৎ মিতে 
বুলুরি যেবা গেয়া গেয়া ৷ 
তোর সকনি বাজের আয়া 


সুরে সুরে বুকে থায়া 


অউ আনন্দ নাছার ছন্দ 
বিশ্বভুবন সেয়া সেয়া ॥ 
বুলে বুলে ঠইগ বীণাৎ দরতা লারা 
গু্জরিয়া গুঞ্জরিয়া দের খুমকরা | 
তোর এ মিঙাল, তোর মাম এরে 
দ্ব'হান নুঙেই দেরতা মোরে । 
মোর মুকসি বাহেরতানাই 

তোর মুকসি চেয়া চেয়া | 


এরেহে তোর আলোক ধেনু 
কুরাং বয়া বাজার বেণু 
তৃণই মুর তুলেছি গাতা, 
মিঙালে থাছি ধেনু এতা 


বিয়ান পরে দূরেই করে 
আধার অয়া সেন্দা সুরে 
আশা তিরাস মোরতা যেতা 
মোর জনমর রাখাল তিতে 


(১১) 
সূর্য তেরা দলে দলে_ 
রাহর মহাগগন তলে । 
গাছর ডেঙে শ্যামল পাতা ; 


পুলছিতাক ফুলে ফলে ৷ 


উড়েয়া ধুলি কুরাং যানা ! 
নিজর কলে তোরকা আনা 
বুলতারাতা কুরাং কতি- 
ডাক দিতেইতা সেন্দা কালে 


৪৬ 


(১২) 


কোন মিঙালে গ্রাণর থংমেই লাগেয়া তি ধরাৎ আহর- 
সাধক গিরক, প্রেমিক গিরক, 
পাগল গিরক, ধরাৎ আহর 1 
এ আকুল সং 
দুঃখ আঘাত তোর প্রাণেতে বীণা বংকার_ এ 
ঘোর বিপদহানাৎ 
কোন মালকর মুকসি হানি দেহিয়া আহর ॥ 
'তিতে কারে বিসারার 
কিয়া থাংক হাবি নুঙেইৎ জগ তি লাগার ! 
এসা' ব্যাকুল করে 
কুংগরে তি বানাপাছৎ উগইহে কাদার ॥ 
তোর চিন্তা কিৎতাউ নেই- 
কুংগ থাং তোর লগ্গ খালকরুরি উহানেই 
মরণ পাহুরিয়া 
কোন অনন্ত প্রাণসাগরে হারৌয়ে বাহর ॥ 


৬১৩) 


কার মিলন চার বিরহী- 

কুরাং তারে বিসারার ভব-অরণ্যৎ 

কুটিল জটিল গহনে শান্তি সুখ নেই হে তি মন ॥ 
চানে চানে তি চিত্ত কমলে চরণ পদ্ম আছে- হায় 
অমৃত জ্যোতি কতি সুন্দর হে মহান ॥ 


(১৪) 


কুরাং হে উধাও অছে মোর ঠই উদাসী 
আজি বুজা বাদলে ॥ 

'ঘন ঘন গুরু গুরু গরজের, 

বম ঝমেয়া লামের দিক দিগন্তৎ পানি ধারা_ 

মন সালর শুনাহানাদে অনন্ত অশান্ত বৌয়ে ॥ 


৪৭ 


0১৫) 


এ পরবাসে থানা কুংগ হায় ! 
কুংগ থানা এ সংশয়ে সন্তাপে শোকে ॥ 
এপেই কিগই থইতই দুঃখ ভয় সন্কটে_ 


উসাদে আপন আগ নেই এ লপুকে হায় হে ॥ 

(১৬) 
গরেদে ভ্রমর আহিল গুনগুনেয়া। 
মোরেতে কার কথা তা দের হুনেয়া। 
মিঙালে কোন গগনে মাধবী জাগলা বনে 


যারগা দিন এলার সুরে জাল বুনিয়া 
মোরেতে কার কথা তা দের হুনেয়া। 


৪৮ 


ধনঞজয় রাজকুমার নাঙ এহান ছত্মনাঙহান। কবি 
গিরকে পৃথিবীর প্রায় হাবি এধান ভাষার প্রধান 
কবির কবিতা বিষ্ষপ্রিয়া মণিপুরী ভাঘাৎ অনুবাদ 
করেছে। জনম এহান নবীন্রচর্চাল আছে কবি 
এগরে রহীন্দ্র বিশেষজ্ঞ আগ বুলিয়া দেশে বিদেশে 
সম্মান করতারা। বিভিন্ন অনুষ্ঠানে গিরকে 
রধীন্দরনাথর গজে বক্তৃতা দেরগা। আকাশবাণীৎ 
রবীন্দ্র অনুষ্ঠানর উপস্থাপনা করের । উত্তরা বুলিয়া 
রবীন্দ্রনাথ সম্পর্কিত লেরিক আহান সম্পাদনা 
করেছে। বাংলাদেশে আমন্ত্রিত আয়া রবীন্দ্রনাথ 
গজে বক্তৃতা দিয়া গুধীজনর প্রশংসা অর্জন 
করেছে। ভারতর সাহিত্য একাডেমির অনুষ্ঠানে 
বিষুপরিয়া মণিপুরী সাহিত্যর গজে বক্তৃতা 
দেছিলগা। বরাক উপত্যকা বঙ্গ সাহিত্য ও সংস্কৃতি 
সম্মেলন নাষর প্রতিষ্ঠান এহানে গিরকরে রবীন্্ 
কবিতা বিষ্ুপ্রিয়া মণিপুরী ভাষাৎ অনুবাদ করানির 
দায়িত্ব দেছিলা। বাংলাদেশর রবীন্দ্প্রেমী 
বিষ্বপরিয়া মণিপুরীর আগ্রহল লেরিক এহান 
বাংলাদেশেখত গ্রকাশিত অইল। রবীন্রনাথর 
ছন্দহান যথাযথ থয়া করেছে অনুবাদ কবিতা 
এতাল পাঠকে মূল কবিতার আস্বাদ উহান 
পেইতাই বুলিয়া আশা করিয়ার। 


